Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Francisco Pérez Arregui jaunak egindako galderaren erantzuna, Foru Diputazioak emana, alokairuko parke publikoko familiei hezkuntza- nahiz gizarte-arloan lagun egiteko talde bat sortzeari buruzkoa. Galdera 2019ko azaroaren 25eko 41. Nafarroako Parlamentuko Aldizkari Ofizialean argitaratu zen.

Iruñean, 2019ko abenduaren 19an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Francisco Pérez Arregui jaunak 10-19/PES-00159 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Nasuvinsak hezkuntza- eta gizarte-laguntzako talde bat sortu du alokairu sozialeko parke publikoko familientzat. Talde horrek gizarte-hezitzaile/-langile gisa orientazio profesionala duten 9 pertsona kontratatzea aurreikusten du.

Taldearen kontratazioa hasita dago jada, eta modu progresiboan eginen da, honako data hauei jarraituz:

– 2019ko azaroaren 4an: 2 langile sartzea

– 2019ko abenduaren 9an 2 langile sartzea

– 2020ko urtarrilaren 7an: 4 langile sartzea

– 2020ko otsailean: Langile bat sartzea

Aurreikuspenen arabera, datozen egunetan administrazio-xedapen bat onetsiko da etxebizitza babestuen erabilera egokirako eta bizikidetza egokirako arauak arautzeko edo ezartzeko.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2019ko abenduaren 19an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena